Die gasvryheid begin eintlik al voor die tyd, want ons het gereeld SMS'e gekry oor die adres, dat hulle reg is vir ons en wag vir ons, so jy voel sommer al voor die tyd welkom! Daar gekom was die ontvangs baie goed, alles in plek en reg vir ons. Die kamer is fantasties mooi - baie skoon, alles lyk baie nuut en netjies, niks is stukkend of gechip in die kombuis nie. Die bed en beddegoed is baie skoon en lyk sommer lekker om in te slaap. Die ontbyt was baie lekker en die dame was so vriendelik met haar ontvangs, die aanbied van die ontbyt en die kos self was alles van hoogstaande gehalte. Die 2 dae kuier daar was uitstekend! 'n Voorstel: om aircon in die kamer in te sit dalk.
Ons het dit baie geniet by Bergview. Die Kamer waar ons gebly het was baie mooi, netjies en skoon. Alles wat mens kort, is daar. Ons sal definitief weer daar bly.
Dit was net 'n plesier om by Bergview te kon oornag. Pragtige uitsig en vriendelike ontvangs. Wat 'n plesier.
Ons is hartlik ontvang, die chalet was binne baie netjies en skoon. Goed ingerig met 'n aangename atmosfeer. Beveel dit beslis aan.